stanford-oval/wikipedia huggingface dataset:
กพล ทองพลับ
ผลงาน > ผลงานการแสดง

ตายทั้งกลม รับบท สิน
เฟรนด์ชิพ เธอกับฉัน รับบท ป๋อง (ปัจจุบัน)
ผีสามบาท
ไนน์ตี้ช็อค เตลิดเปิดโลง (หนังไทยเรื่องเดียวที่กล้าฉายชนกับ Jurassic Park) รับบท ตัวเอง
ละคร ไปแล้วกลับ หลับแล้วตื่น ฟื้นเพื่อเธอ รับบท ป๋อง กพล
ละคร มิตร ชัยบัญชา มายาชีวิต รับบท นักเต้นที่เข้าร่วมฉากกับ มิตร ชัยบัญชา
ผู้หญิง 5 บาป
ละคร นรกตัวสุดท้าย รับบท หมอแขก
30+ โสด On Sale รับบท ป๋อง กพล
ปอบอพาร์ตเมนท์ รับเชิญ
ละคร เจ้าสาวผมไม่ใช่ผี รับบท สำลี
ซิทคอม บางรักซอย 9 รับบท ช้างน้อย
มะหมา 2
ตัวพ่อเรียกพ่อ
ละคร วิวาห์ป่าช้าแตก รับบท เซ กูมอร่า/หมอผีเขมร
ซีรีส์ หล่อล่าผี รับบท ป๋อง
เกมเซ่นผี
ละคร สายเลือดสองหัวใจ รับบท เฮียตง ช่อง 7 เอชดี (2565)
ละคร ครูเพ็ญศรีกับเลดี้ปอบ รับบท บันลือศักดิ์ ช่องเวิร์คพอยท์ (2566)
ละคร บ้านผูกวิญญาณ รับบท ลูกช้าง ช่องเวิร์คพอยท์ 23 (2567)
ผลงาน > ผลงานเพลง

อัลบั้ม The Message ในเครืออาร์เอส เพลง วิญญาณ – ป๋อง กพล ทองพลับ
เพลง ผีหลอก – วง Magenta
เพลง ทนทำไม – วง NOS (เสียงรายการเดอะช็อค)
แขวงคลองต้นไทร

| แขวงคลองต้นไทร |
| --- | --- |
แขวง
การถอดเสียงอักษรโรมัน
 • อักษรโรมัน: Khwaeng Khlong Ton Sai
ไอคอนสยามในยามค่ำคืน
แผนที่เขตคลองสาน เน้นแขวงคลองต้นไทร
ประเทศ:  ไทย
เขตปกครองพิเศษ: กรุงเทพมหานคร
เขต: คลองสาน
พื้นที่
 • ทั้งหมด: 1.773 ตร.กม. (0.685 ตร.ไมล์)
ประชากร (2566)
 • ทั้งหมด: 17,886 คน
 • ความหนาแน่น: 10,087.99 คน/ตร.กม. (26,127.8 คน/ตร.ไมล์)
รหัสไปรษณีย์: 10600
รหัสภูมิศาสตร์: 101804
 ส่วนหนึ่งของสารานุกรมประเทศไทย
คลองต้นไทร เป็นแขวงหนึ่งในพื้นที่เขตคลองสาน กรุงเทพมหานคร ตั้งชื่อตามคลองที่เป็นเส้นแบ่งเขตการปกครองทางด้านทิศใต้ มีสถานที่หลักที่มีชื่อเสียงคือศูนย์การค้าไอคอนสยาม
ที่ตั้งและอาณาเขต

แขวงคลองต้นไทรตั้งอยู่ตรงกลางของเขตคลองสาน มีอาณาเขตติดต่อกับแขวงอื่นเรียงตามเข็มนาฬิกา ดังนี้
ทิศเหนือ ติดต่อกับแขวงคลองสาน (เขตคลองสาน) มีถนนเจริญรัถและซอยเจริญนคร 1 เป็นเส้นแบ่งเขต
ทิศตะวันออก ติดต่อกับแขวงตลาดน้อย (เขตสัมพันธวงศ์) แขวงบางรัก (เขตบางรัก) และแขวงยานนาวา (เขตสาทร) มีแนวกึ่งกลางแม่น้ำเจ้าพระยาเป็นเส้นแบ่งเขต
ทิศใต้ ติดต่อกับแขวงบางลำภูล่าง (เขตคลองสาน) มีคลองต้นไทรและถนนกรุงธนบุรีเป็นเส้นแบ่งเขต
ทิศตะวันตก ติดต่อกับแขวงบางยี่เรือ (เขตธนบุรี) มีคลองบางไส้ไก่และถนนสมเด็จพระเจ้าตากสินเป็นเส้นแบ่งเขต
ปีอาเชนซา

| ปีอาเชนซา Piaṡëinsa (เอมีเลีย) |
| --- | --- |
เทศบาล
Comune di Piacenza

   ธง ตราอาร์ม
แผนที่แสดงที่ตั้งของปีอาเชนซา 
ปีอาเชนซาที่ตั้งของปีอาเชนซาในอิตาลี
พิกัด: 45°2′52″N 9°42′2″E﻿ / ﻿45.04778°N 9.70056°E﻿ / 45.04778; 9.70056
ประเทศ: อิตาลี
แคว้น: Emilia-Romagna
จังหวัด: ปีอาเชนซา (PC)
ก่อตั้ง: May 218 BC
Frazioni: Vallera, San Bonico, Pittolo, La Verza, Mucinasso, I Vaccari, Roncaglia, Montale, Borghetto, Le Mose, Mortizza, Gerbido
การปกครอง
 • นายกเทศมนตรี: Katia Tarasconi (PD)
พื้นที่
 • ทั้งหมด: 118.46 ตร.กม. (45.74 ตร.ไมล์)
ความสูง: 61 เมตร (200 ฟุต)
ประชากร (31-5-2020)
 • ทั้งหมด: 103,607 คน
 • ความหนาแน่น: 870 คน/ตร.กม. (2,300 คน/ตร.ไมล์)
เดมะนิม: Piacentino
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสไปรษณีย์: 29121-29122
รหัสเขตโทรศัพท์: 0523
นักบุญองค์อุปถัมภ์: Antonino of Piacenza (4 July), Giustina
เว็บไซต์: เว็บไซต์ทางการ
ปีอาเชนซา (อิตาลี: Piacenza, ออกเสียง: [pjaˈtʃɛntsa] ไฟล์:It-Piacenza.ogg; ปีอาเชนซา: Piaṡëinsa; ละติน: Placentia) เป็นนครและเทศบาลในแคว้นเอมีเลีย-โรมัญญา ทางตอนเหนือของอิตาลี และเป็นเมืองหลักของจังหวัดที่มีชื่อเดียวกัน ณ ค.ศ. 2022 เมืองปิอาเซนซาเป็นเมืองที่มีประชากรมากเป็นอันดับ 9 ของแคว้น โดยมีประชากรมากกว่า 102,000 คน
ปิอาเชนซาเป็นเมืองใหญ่ที่สุดตะวันตกของแคว้นเอมีเลีย-โรมัญญา มีความสัมพันธ์อันแน่นแฟ้นกับแคว้นลอมบาร์เดีย ซึ่งมีอาณาเขตติดกัน โดยเฉพาะอย่างยิ่งกับเมืองมิลาน เลโอนาร์โด ดา วินชี ได้ให้คำจำกัดความไว้ว่าเป็น "ดินแดนแห่งเส้นทางผ่าน" ใน Codex Atlanticus ที่เขาเขียน มีการระบุทำเลที่ตั้งทางภูมิศาสตร์ที่สำคัญ ที่ตั้งเชิงยุทธศาสตร์นี้จะส่งผลต่อประวัติศาสตร์ของเมืองปิอาเซนซาอย่างมีนัยสำคัญหลายต่อหลายครั้ง
ระบบเบรตตันวูดส์

ระบบการจัดการการเงินเบรตตันวูดส์ (อังกฤษ: Bretton Woods system) สถาปนากฎสำหรับความสัมพันธ์พาณิชย์และการเงินระหว่างรัฐอุตสาหกรรมหลักของโลกช่วงกลางคริสต์ศตวรรษที่ 20 ระบบเบรตตันวูดส์เป็นตัวอย่างแรกของระเบียบการเงินที่มีการเจรจาอย่างสมบูรณ์โดยเจตนาเพื่อปกครองความสัมพันธ์การเงินระหว่างรัฐชาติเอกราช ลักษณะสำคัญของระบบเบรตตันวูดส์ คือ ทุกประเทศมีพันธกรณีใช้นโยบายการเงินซึ่งธำรงอัตราแลกเปลี่ยนโดยผูกเงินตราของประเทศกับทองคำและความสามารถของกองทุนการเงินระหว่างประเทศเพื่อเชื่อมการเสียดุลการชำระเงินชั่วคราว นอกจากนี้ ยังมีความจำเป็นต้องจัดการการขาดความร่วมมือระหว่างประเทศอื่นและเพื่อป้องกันการลดค่าเงินตราแข่งขันด้วย
ในการเตรียมบูรณะระบบเศรษฐกิจระหว่างประเทศระหว่างที่สงครามโลกครั้งที่สองกำลังดำเนินอยู่ ผู้แทน 730 คนจากทั้ง 44 ชาติฝ่ายสัมพันธมิตรประชุมกันที่โรงแรมเมาต์วอชิงตันในเบรตตันวูดส์ รัฐนิวแฮมป์เชียร์ สหรัฐอเมริกา เพื่อการประชุมการเงินการคลังสหประชชาติ หรือเรียก การประชุมเบรตตันวูดส์ ผู้แทนแลกเปลี่ยนความคิดเห็นระหว่างวันที่ 1–22 กรกฎาคม 2487 และลงนามความตกลงในวันสุดท้าย ซึ่งเป็นการจัดตั้งระบบกฎ สถาบันและวิธีดำเนินงานเพื่อจัดระเบียบระบบการเงินระหว่างประเทศ ผู้วางแผนที่เบรตตันวูดส์สถาปนากองทุนการเงินระหว่างประเทศ (IMF) และธนาคารระหว่างประเทศเพื่อการบูรณะและพัฒนา (IBRD) ซึ่งปัจจุบันเป็นส่วนหนึ่งของกลุ่มธนาคารโลก องค์การเหล่านี้เริ่มปฏิบัติงานในปี 2488 หลังประเทศต่าง ๆ ให้สัตยาบันความตกลงมากแล้ว
วันที่ 15 สิงหาคม 2514 สหรัฐยุติการแปลงดอลลาร์สหรัฐเป็นทองคำฝ่ายเดียว นำให้ระบบเบรตตันวูดส์ถึงคราวสิ้นสุดและดอลลาร์กลายเป็นเงินเฟียต (fiat currency) การกระทำดังกล่าว ซึ่งเรียก นิกสันช็อก สร้างสถานการณ์ซึ่งดอลลาร์สหรัฐกลายเป็นเงินตราสำรองที่หลายรัฐใช้ ขณะเดียวกัน เงินตราอัตราแลกเปลี่ยนคงที่หลายสกุล (เช่น ปอนด์สเตอร์ลิง) กลายเป็นเงินอัตราแลกเปลี่ยนลอยตัวเสรีเช่นกัน
พิราพร พรานมนัส

| พิราพร พรานพนัส |
| --- | --- |
ชื่อเกิด: พิราพร พรานพนัส   ภริม พรานพนัส
รู้จักในชื่อ: ทราย
เกิด: 7 ตุลาคม พ.ศ. 2524 (43 ปี)
ที่เกิด:  อำเภอธาตุพนม จังหวัดนครพนม
แนวเพลง: ป๊อป ป๊อปร็อก
อาชีพ: นักร้อง
ช่วงปี: พ.ศ. 2545 - ปัจจุบัน
ค่ายเพลง: มอร์ มิวสิก (พ.ศ. 2545 - 2553) อัพ^จี (พ.ศ. 2553 - 2556) อิสระ (พ.ศ. 2556 - ปัจจุบัน)
อดีตสมาชิก: ฟาเรนไฮธ์
บอล พิราพร พรานพนัส (ชื่อเล่น ทราย) หรือ ทราย ฟาเรนไฮธ์ จบการศึกษาจากมหาวิทยาลัยธรรมศาสตร์ เริ่มเป็นที่รู้จักครั้งแรกจาก เพลง "ไม่มีสิ่งไหน" ในนามของสตูดิโอโตโม ต่อมาเป็นที่รู้จักมากขึ้นในฐานะนักร้องนำวงฟาเรนไฮธ์ มีเพลงที่ได้รับความนิยมคือ ผิดไหม , น้ำตาคือคำตอบ
ประวัติ

อดีต หัวหน้านักร้องเพลงสากล ของชมรมดนตรีทียู แบนด์ ของมหาวิทยาลัยธรรมศาสตร์ เริ่มต้นด้วยการเป็นนักร้องไกด์ให้กับศิลปินในเครือจีเอ็มเอ็ม แกรมมี่ จากนั้นก็มีผลงานออกมาในชื่อ "สตูดิโอโตโม่" มีเพลง "ไม่มีสิ่งไหน" เป็นที่รู้จัก เมื่อ รัฐ อภิรัฐ สุขจิตร์ และ ใหญ่ กิตติศักดิ์ โคตรคำ จาก โลโซ และ เชษฐ์ พิเชษฐ์ เครือวัลย์ จาก วายน็อตเซเว่น ได้ตั้งวงดนตรีใหม่ ชื่อ ฟาเรนไฮธ์ ทรายจึงได้เข้ามาเป็นนักร้องนำ มีเพลงฮิตๆ อย่าง ผิดไหม น้ำตาคือคำตอบ เป็นต้น ปัจจุบัน เธอได้แยกตัวออกมาเป็นศิลปินเดี่ยว โดย มีเพลงประกอบละคร และ งานเพลงเก่าที่นำมาร้องใหม่ออกมาเป็นระยะ
ผลงานเพลง > ผลงานกลุ่ม

| ชื่ออัลบั้ม | วางแผง/สังกัด | รายชื่อเพลง |
| --- | --- | --- |
| Exhibition | 2546 สตูดิโอโตโม่ |  ไม่มีสิ่งไหน |
| ชื่ออัลบั้ม | วางแผง/สังกัด | รายชื่อเพลง |
| --- | --- | --- |
| องศาฟาเรนไฮต์ | 15 มกราคม 2548 มอร์ มิวสิก |  ปาท่องโก๋  ขาดๆ เกินๆ  เงียบทำไม  ผิดไหม  ปล่อยฉัน  บอกแล้วว่าอย่า  อย่างน้อยก็ดีกว่า  เจ้าหญิง  เพื่อนรัก  ถึงไหนไปกัน |
| เอ็กซ์ตร้า องศาฟาเรนไฮต์ | 2 ธันวาคม 2548 มอร์ มิวสิก |  ความรักจงเจริญ  น้ำตาคือคำตอบ  ไม่ยากหรอก (Power Groove)  บอกมาคำเดียว  สิทธิ์ของเธอ  เสียใจได้ยินไหม (Dark)  เจ้าหญิง (Acoustic)  เงียบทำไม ? (Acoustic)  ขาดๆ เกินๆ (Live)  ผิดไหม (Live) |
| ฟาเรนไฮธ์ เวย์ | 6 กันยายน 2549 มอร์ มิวสิก |  ละล้าละลัง  ไม่ใช่ไม่รู้  อย่าหักหลัง  รักหมดทุกคน  ของของคนอื่น  บ้าก็บ้า  เชอะ  แพ้ที ชนะที  ฝัน  ภาพเธอ  ทำไม่เป็น |

มองหัวจดเท้า
หมดแล้วที่รักเธอ
คืนเหงา
ถึงเวลาต้องเรียนรู้
ต้องรอหรือต้องลืม
ผลงานเพลง > ผลงานเดี่ยว

| ชื่ออัลบั้ม | วางแผง/สังกัด | รายชื่อเพลง |
| --- | --- | --- |
| เพลงประกอบละคร รักเธอยอดรัก | - จีเอ็มเอ็ม แกรมมี่ |  สั่งใจให้เกลียด (Ver.ทราย ฟาเรนไฮธ์) |
| เพลงประกอบละคร สูตรเสน่หา | 2552 จีเอ็มเอ็ม แกรมมี่ |  หัวใจตรงกัน |
| เพลงประกอบละคร อาทิตย์ชิงดวง | 2552 จีเอ็มเอ็ม แกรมมี่ |  สิ่งเดียวคือหัวใจ |
| Herspective 2  | 2553 จีเอ็มเอ็ม แกรมมี่ |  รักเธอให้น้อยลง  จากวันที่เธอไม่อยู่  นิยามรัก - ทราย & บีม |
| เพลงประกอบละคร สามหัวใจ | 2553 จีเอ็มเอ็ม แกรมมี่ |  สามหัวใจ |
| เพลงประกอบภาพยนตร์ รักมันใหญ่มาก    | 2554 จีเอ็มเอ็ม แกรมมี่ |  การรอคอย Paradox & ทราย |
| เพลงประกอบละคร สาวน้อยร้อยเล่มเกวียน | 2555 จีเอ็มเอ็ม แกรมมี่ |  รักเธอให้น้อยลง |
ทอนซิลอักเสบ

| ทอนซิลอักเสบ |
| --- | --- |
ภาพแสดงความแตกต่างของต่อมทอลซิลภาวะปกติ (ซ้าย) กับผู้ป่วย (ขวา)
บัญชีจำแนกและลิงก์ไปภายนอก
ICD-10: J03, J35.0
ICD-9: 463
DiseasesDB: 13165
MedlinePlus: 001043
eMedicine: article/871977
MeSH: D014069
ทอนซิลอักเสบ (อังกฤษ: tonsillitis) เป็นการอักเสบของต่อมทอนซิลที่มักพบได้ทั่วไปและบ่อยครั้ง ผู้ป่วยอาจมีอาการเจ็บคอและเป็นไข้ร่วมด้วย มักมีสาเหตุมาจากการติดเชื้อไวรัสหรือแบคทีเรีย ซึ่งแบคทีเรียที่พบในอาการนี้ ส่วนมากเป็นแบคทีเรียชนิด Streptococcus pyogenes ทั้งนี้หากปราศจากการรักษา ในผู้ป่วย 40% อาการจะบรรเทาลงเองภายในสามวัน และในผู้ป่วย 85% อาการจะบรรเทาลงเองภายในหนึ่งสัปดาห์
อาการ

สัญญาณและอาการที่พบโดยทั่วไปในผู้ป่วย มักประกอบด้วย:
| --- | --- |
 เจ็บคอ  ต่อมทอนซิลบวมและแดง  อาการเจ็บขณะกลืน  อุณหภูมิร่างกายสูง (มีไข้)  อาการไอ  ปวดหัว:  อ่อนเพลีย  รู้สึกหนาว  มีจุดขาวบริเวณต่อมทอนซิล  ต่อมน้ำเหลืองในลำคอเกิดการบวม  เจ็บในหูหรือลำคอ  น้ำหนักตัวลด
สัณญาณและอาการที่พบได้ในผู้ป่วยส่วนน้อย ประกอบด้วย:
| --- | --- |
 คลื่นไส้  หมดแรง  เจ็บกระเพาะอาหาร  อาเจียน  ลิ้นเป็นคราบ:  มีกลิ่นปากรุนแรง  เสียงเปลี่ยน  อ้าปากได้ลำบาก  ไม่อยากอาหาร  กระวนกระวายใจ
การรักษา

การรักษาทอนซิลอักเสบโดยทั่วไปจะใช้ยาต้านการอักเสบ เช่น ไอบิวพรอเฟน (ibuprofen) เพราะส่วนใหญ่เกิดจากเชื้อไวรัส และคนไข้ส่วนใหญ่ก็จะหายได้หรืออาการดีขึ้นจากการให้ยา หรือหากมีสาเหตุมาจากเชื้อแบคทีเรีย จะมีการรักษาโดยการใช้ยาปฏิชีวนะ สำหรับยาปฏิชีวนะก็มีหลายชนิด ซึ่งควรรับประทานตามที่แพทย์สั่งและรับประทานให้นานพอ เช่น 7–10 วัน นอกจากการรักษาแบบให้ยาปฏิชีวนะแล้วต้องให้การรักษาแบบประคับประคองรวมด้วย เช่น การให้ยาลดไข้, การให้ดื่มน้ำมาก ๆ หรืออาจต้องให้น้ำเกลือถ้าผู้ป่วยทานอาหารไม่ค่อยได้ และให้ทานอาหารอ่อน ๆ
ในกรณีที่ต่อมทอนซิลมีการอักเสบบ่อยครั้ง ผู้ป่วยมักได้รับคำแนะนำจากแพทย์ให้ตัดทอนซิลออก ซึ่งจะไม่มีผลกระทบต่อระบบภูมิคุ้มกันของร่างกายแต่อย่างใด อย่างไรก็ตาม มีรายงานการศึกษาวิจัยพบว่าหลังจากตัดต่อมทอนซิลแล้ว ภูมิคุ้มกันจะลดลงชั่วคราว ทั้งนี้ที่บริเวณคอยังมีต่อมน้ำเหลืองอีกหลายร้อยต่อม ซึ่งจะช่วยกันทำงานหลังจากตัดต่อมทอนซิลไปแล้ว
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ทอนซิลอักเสบ
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล  สหรัฐ  ญี่ปุ่น 
ต่อมทอนซิลที่กำลังอักเสบ
เขื่อนทุ่งเพล

Dam in อำเภอมะขาม จังหวัดจันทบุรี
| เขื่อนทุ่งเพล |
| --- | --- |
คลองทุ่งเพลช่วงท้ายน้ำของเขื่อน  บริเวณวัดเขาบรรจบ
ที่ตั้งของเขื่อนในจังหวัดจันทบุรี

ชื่อทางการ: โครงการไฟฟ้าพลังน้ำคลองทุ่งเพล (เขื่อนทุ่งเพล)
ประเทศ: ประเทศไทย
ที่ตั้ง: อำเภอมะขาม จังหวัดจันทบุรี
พิกัด: 12°52′17″N 102°11′10″E﻿ / ﻿12.8713°N 102.1861°E﻿ / 12.8713; 102.1861
วัตถุประสงค์: เขื่อนอเนกประสงค์
เริ่มก่อสร้าง: 7 พฤษภาคม พ.ศ. 2544
เปิดดำเนินการ: 4 พฤษภาคม พ.ศ. 2558
งบก่อสร้าง: 33.3801 ล้านบาท
เจ้าของ: กรมพัฒนาพลังงานทดแทนและอนุรักษ์พลังงาน
เขื่อนและทางน้ำล้น
ปิดกั้น: คลองทุ่งเพล
ความสูง: 31 เมตร (102 ฟุต)
ความยาว: 220 เมตร (720 ฟุต)
ทางน้ำล้น: ทางระบายน้ำล้นสันมนแบบไม่มีประตูควบคุม
ชนิดของทางน้ำล้น: คอนกรีตหลา
ความจุของทางน้ำล้น: 300 ลบ.ม./วินาที
อ่างเก็บน้ำ
อ่างเก็บน้ำ: เขื่อนคอนกรีตแบบถ่วงน้ำหนัก
ปริมาตรกักเก็บน้ำ: 534,000 ลบ.ม.
พื้นที่กักเก็บน้ำ: 32 ตารางกิโลเมตร
พื้นที่ผิวน้ำ: 0.083 ตารางกิโลเมตร
โรงไฟฟ้า
พิกัด: 12°48′30″N 102°10′31″E﻿ / ﻿12.8082°N 102.1754°E﻿ / 12.8082; 102.1754
ผู้ดำเนินการ: กรมพัฒนาพลังงานทดแทนและอนุรักษ์พลังงาน
วันที่เริ่มดำเนินการ: พ.ศ. 2558
กังหันน้ำ: 2 × แบบฟรานซิสเพลานอน
กําลังการผลิตติดตั้ง: 2 × 4,900 กิโลวัตต์
กำลังผลิตรายปี: 9,800 กิโลวัตต์
เขื่อนทุ่งเพล เป็นเขื่อนคอนกรีตแบบถ่วงน้ำหนักสำหรับกักเก็บน้ำไว้สำหรับการผลิตพลังงานไฟฟ้าจากพลังงานน้ำ ตั้งอยู่ในพื้นที่ตำบลฉมัน อำเภอมะขาม จังหวัดจันทบุรี
เขื่อนทุ่งเพล อยู่ในตำแหน่งของเขื่อนบน ตามโครงการไฟฟ้าพลังน้ำคลองทุ่งเพล ภายใต้ความดูแลของ กรมพัฒนาพลังงานทดแทนและอนุรักษ์พลังงาน กระทรวงพลังงาน
ประวัติ

เขื่อนทุ่งเพล เป็นเขื่อนตามพระราชดำริของพระบาทสมเด็จพระมหาภูมิพลอดุลยเดชมหาราช บรมนาถบพิตร สำหรับจัดหาแหล่งน้ำสำหรับกักเก็บในการอุปโภค บริโภค และใช้ในด้านการเกษตร รวมถึงผลิตกระแสไฟฟ้า ซึ่งดำริขึ้นเมื่อวันที่ 21 มิถุนายน พ.ศ. 2531 ในการเสด็จพระราชดำเนินประกอบพิธีเปิดเขื่อนและโรงไฟฟ้าพลังน้ำคิรีธาร โดยนางสิริพร ไศละสูต เลขาธิการพลังงานแห่งชาติในขณะนั้นได้ถ่ายทอดให้ฟังว่า
"เมื่อถวายรายงานว่า หลังจากนี้กรมจะสร้างฝายยางเพื่อกั้นน้ำและปล่อยน้ำไปช่วยทางจังหวัดตราด พระองค์รับสั่งว่า "ยังไม่วิกฤติ ยังน้อย คนที่ต้องช่วยเขาก่อนจะอยู่ทางด้านทุ่งเพล เพราะขาดน้ำมากกว่า"...
พลเอก เปรม ติณสูลานนท์ นายกรัฐมนตรีในขณะนั้นได้รับกระแสพระราชดำริและมอบหมายให้เลขาธิการพลังงานแห่งชาติ (ปัจจุบันคือกรมพัฒนาพลังงานทดแทนและอนุรักษ์พลังงาน) นำไปศึกษาและดำเนินการ
ประวัติ > การศึกษา

จากนั้นสำนักงานพลังงานแห่งชาติได้ดำเนินการศึกษาและสำรวจรายละเอียดเพิ่มเติม เนื่องจากพื้นที่ดังกล่าวได้รับการสำรวจเบื้องต้นแล้วเมื่อปี พ.ศ. 2508 ด้วยความร่วมมือกับรัฐบาลออสเตรเลีย จึงได้ว่าจ้างบริษัทที่ปรึกษามาดำเนินการสำรวจศึกษาความเหมาะสมในปีงบประมาณ 2532 โดยแบ่งเขื่อนในโครงการเป็นสองส่วนคือ เขื่อนบน อยู่ในตำแหน่งที่สูงกว่า ชื่อว่าเขื่อนทุ่งเพล และเขื่อนล่าง อยู่ในตำแหน่งต่ำกว่า คือเขื่อนบ้านพลวง เพื่อประโยชน์ในการผลิตกระแสไฟฟ้าด้วยพลังน้ำ
โครงการก่อสร้างนั้นถูกวางขึ้นในช่วงปีงบประมาณ 2532 ถึงปีงบประมาณ 2541 ใช้ระยะเวลา 10 ปี ภายใต้งบประมาณจำนวนทั้งสิ้น 2,364 ล้านบาท โดยได้เริ่มต้นก่อสร้างส่วนของเขื่อนบ้านพลวง (เขื่อนล่าง) ก่อนเนื่องจากพื้นที่ไม่ได้อยู่ในเขตป่าสงวนแห่งชาติ โดยลงนามว่าจ้างบริษัท บางกอกมอเตอร์อีควิปเมนต์ จำกัด ดำเนินการก่อสร้างในช่วงเดือนมีนาคม พ.ศ. 2534 และก่อสร้างเสร็จสิ้นในเดือนกรกฎาคม พ.ศ. 2537 และเริ่มต้นใช้งานในเดือนสิงหาคมปีเดียวกัน
แต่ส่วนของเขื่อนทุ่งเพล (เขื่อนบน) สำนักงานพลังงานพลังงานแห่งชาติเห็นว่าแนวการวางท่อส่งน้ำเดิมที่บริษัทที่ปรึกษาออกแบบจะต้องมีการตัดหน้าดิน อาจจะส่งผลกระทบด้านสิ่งแวดล้อม จึงได้ขอความร่วมมือไปยังรัฐบาลสวีเดนเพื่อให้ร่วมศึกษาและทบทวนแผนในการออกแบบเขื่อนทุ่งเพล (เขื่อนบน) ให้ส่งผลกระทบทางสิ่งแวดล้อมน้อยที่สุดในเดือนกุมภาพันธ์ พ.ศ. 2535 และออกแบบแล้วเสร็จในปี พ.ศ. 2536 แต่ก็ยังประสบปัญหาเกี่ยวกับพื้นที่ก่อสร้างส่วนหนึ่งอยู่ในเขตอุทยานแห่งชาติเขาคิชฌกูฏ และเขตสงวนพันธุ์สัตว์ป่าเขาสอยดาว รวมถึงแนวอุโมงค์ส่งน้ำมายังเขื่อนบ้านพลวงบางส่วนอยู่ในพื้นที่ชั้นคุณภาพลุ่มน้ำ 1 เอ โดยมีมติคณะรัฐมนตรีเมื่อวันที่ 6 กันยายน พ.ศ. 2537 เห็นชอบในหลักการอนุญาตให้กรมพัฒนาและส่งเสริมพลังงาน (สำนักงานพลังงานแห่งชาติเดิม) เข้าไปดำเนินการก่อสร้างเขื่อนทุ่งเพล (เขื่อนบน) ได้ พร้อมทั้งเร่งรัดให้หน่วยงานที่เกี่ยวข้องดำเนินการเพิกถอนพื้นที่ที่จะก่อสร้างเขื่อนออกจากเขตป่าสงวนแห่งชาติ ออกจากเขตอนุรักษ์พันธุ์สัตว์ป่า และผ่อนผันการใช้งานในพื้นที่ชั้นคุณภาพลุ่มน้ำ 1 เอ
นอกจากนี้สำนักงานเลขาธิการนายกรัฐมนตรีได้มีหนังสือ ลงวันที่ 16 มีนาคม พ.ศ. 2537 ตามข้อสั่งการของนายกรัฐมนตรี ให้ศึกษาผลกระทบที่จะเกิดขึ้นจากการก่อสร้างเขื่อนบนและหาทางแก้ไขให้เกิดผลกระทบน้อยที่สุด กรมพัฒนาและส่งเสริมพลังงานจึงได้ว่างจ้งให้มหาวิทยาลัยเกษตรศาสตร์เป็นผู้ดำเนินการศึกษาจนแล้วเสร็จเมื่อเดือนเมษายน พ.ศ. 2538
ประวัติ > การก่อสร้าง

เขื่อนทุ่งเพลเริ่มต้นก่อสร้างเมื่อวันที่ 7 พฤษภาคม พ.ศ. 2544 โดย บริษัท ไทยวิวัฒน์วิศวการทาง จำกัด วงเงิน 33,380,100 บาท ในส่วนของตัวเขื่อนทุ่งเพล (เขื่อนบน) โรงไฟฟ้าและอาคารประกอบ (C1) ซึ่งการก่อสร้างแล้วเสร็จเมื่อวันที่ 4 พฤษภาคม พ.ศ. 2558
ในส่วนของระบบผลิตและจ่ายไฟฟ้า ได้ดำเนินการทดสอบเครื่องกำเนิดไฟฟ้าพลังน้ำพร้อมกับชุดอุปกรณ์ในการผลิตกระแสไฟฟ้า ระหว่างวันที่ 25 พฤศจิกายน พ.ศ. 2557 ถึงวันที่ 22 กรกฎาคม พ.ศ. 2558 วงเงินงบประมาณ 9,927,460 บาท ติดตั้งระบบป้องกันสายส่งไฟฟ้าแรงสูงพร้อมทั้งอุปกรณ์ประกอบภายในโครงการฯ ดำเนินงานระหว่างวันที่ 29 กรกฎาคม พ.ศ. 2558 ถึงวันที่ 25 ธันวาคม พ.ศ. 2558 วงเงิน 19,852,245 บาท ซึ่งสองงานไฟฟ้านี้ดำเนินการโดยบริษัท เพาเวอร์ ไนน์ เอ็นจิเนียริง จำกัด และเชื่อมโยงระบบจำหน่ายไฟฟ้าและระบบป้องกันสายส่งไฟฟ้าแรงสูงจันทบุรี ดำเนินการโดยการ่าจ้างการไฟฟ้าฝ่ายผลิตแห่งประเทศไทย วงเงิน 4,550,000 บาท
ปัจจุบันโครงการเขื่อนไฟฟ้าพลังน้ำคลองทุ่งเพลได้เริ่มจ่ายกระแสไฟฟ้าเข้าสู่ระบบแล้วเมื่อปี พ.ศ. 2561 โดยมีอ่างเก็บน้ำบ้านพลวง (เขื่อนล่าง) เป็นแหล่งรับน้ำหลังจากการผลิตกระแสไฟฟ้าซึ่งมาจากเขื่อนทุ่งเพล (เขื่อนบน)
ต่อมาในปี พ.ศ. 2562 กรมพัฒนาพลังงานทดแทนและอนุรักษ์พลังงาน (กรมพัฒนาและส่งเสริมพลังงานเดิม) ได้ว่าจ้างให้บริษัท บี แอนด์ ซี เมเนจเมนท์ จำกัด ศึกษาความเหมาะสมและดำเนินการสำรวจออกแบบการเพิ่มประสิทธิภาพของโครงการไฟฟ้าพลังน้ำคลองทุ่งเพล ปรากฏออกมาเป็นรายงานในเดือนกันยายน พ.ศ. 2562 จำนวน 3 โครงการ โดย 1 ใน 3 ของโครงการดำเนินการในเขื่อนทุ่งเพลในรูปแบบของโครงการไฟฟ้าพลังน้ำขนาดเล็ก แห่งที่ 2 ใกล้เคียงกับโรงไฟฟ้าพลังน้ำเดิม ให้พลังงานเฉลี่ยต่อปี 2.59 ล้านหน่วย โดยจะติดตั้งเครื่องกำเนิดไฟฟ้าแบบ 3 เฟส กังหันแกนนอน AC Synchronous Generator ขนาด 983 กิโลวัตต์-แอมแปร์ จำนวน 2 ชุด
คุณสมบัติ

เขื่อนทุ่งเพล เป็นส่วนหนึ่งของโครงการไฟฟ้าพลังงานน้ำคลองทุ่งเพล ซึ่งอยู่ในกลุ่มของโครงการไฟฟ้าพลังน้ำขนาดเล็ก โดยคุณสมบัติในส่วนของเขื่อนบน คือเขื่อนทุ่งเพล ประกอบไปด้วย
คุณสมบัติ > อ่างเก็บน้ำ

เขื่อนทุ่งเพล บริเวณอ่างเก็บน้ำมีพื้นที่รับน้ำขนาด 32 ตารางกิโลเมตร มีปริมาณน้ำท่าเฉลี่ยรายปี 83 ล้านลูกบาศก์เมตร หรือ 2.71 ลูกบาศก์เมตรต่อวินาที ระดับกักเก็บน้ำสูงสุด 261 ม.รทก. ใช้งานได้ต่ำสุด 257.8 ม.รทก. ความจุของอ่าง 0.534 ล้านลูกบาศก์เมตร ที่ระดับใช้งาน 0.214 ล้านลูกบาศก์เมตร ระดับต่ำสุด 0.320 ล้านลูกบาศก์เมตร พื้นที่ผิวอ่างเก็บน้ำจำนวน 0.083 ตารางกิโลเมตร (52 ไร่) รับน้ำจากคลองทุ่งเพล
คุณสมบัติ > เขื่อน

เขื่อนทุ่งเพล เป็นเขื่อนคอนกรีตแบบถ่วงน้ำหนัก (Concrete Gravity) มีความยาวสันเขื่อน 220 เมตร ความสูงจากระดับท้องน้ำ 31 เมตร
คุณสมบัติ > ทางระบายน้ำใต้เขื่อน

เขื่อนทุ่งเพล มีทางระบายน้ำใต้เขื่อนแบบ Sluice pipe ขนาดเส้นผ่าศูนย์กลาง 1.2 เมตร มีความสามารถในการปล่อยน้ำ 14 ลูกบาศก์เมตรต่อวินาที ความยาว 60 เมตร
คุณสมบัติ > ท่อปล่อยน้ำใต้เขื่อน

เขื่อนทุ่งเพล มีท่อปล่อยน้ำใต้เขื่อนแบบท่อเหล็ก ขนาดเส้นผ่าศูนย์กลาง 0.3 เมตร ความสามารถในการปล่อยน้ำ 0.886 ลูกบาศก์เมตรต่อวินาที มีความสามารถในการปล่อยน้ำตลอดเวลา 0.1 ลูกบาศก์เมตรต่อวินาที
คุณสมบัติ > อาคารน้ำล้น

เขื่อนทุ่งเพล มีอาคารน้ำล้น (อยู่ในตัวเขื่อน) แบบสันมนไม่มีประตูควบคุม (Uncontrol Overflow Ogee) ชนิดคอนกรีตหลา (Mass Concrete) ปริมาณน้ำล้น (1,000 ปี) 300 ลูกบาศก์เมตรต่อวินาที มีความกว้าง 20 เมตร สูง 3.5 เมตร
คุณสมบัติ > อาคารรับน้ำ

เขื่อนทุ่งเพล มีอาคารรับน้ำ (Intake) แบบหอคอยอิสระ ประตูรับน้ำแบบ Cylinder gate เส้นผ่าศูนย์กลาง 2.9 เมตร มีปริมาณน้ำออกแบบ (Design Discharge) 10 ลูกบาศก์เมตรต่อวินาที
คุณสมบัติ > ทางชักน้ำ

เขื่อนทุ่งเพล มีทางชักน้ำ (Headrace) แบบอุโมงค์รูปเกือกม้าดาดคอนกรีตบางช่วง ตามสเป็กออกแบบแรก มีขนาดพื้นที่หน้าตัด 10 ลูกบาศก์เมตร (กว้าง 3.5 เมตร) ความยาว 6,260 เมตร แต่ก่อสร้างจริงอุโมงค์ส่งน้ำความยาว 5,955 เมตร จากเขื่อนทุ่งเพลเข้าสู่โรงไฟฟ้าพลังน้ำสำหรับผลิตกระแสไฟฟ้า และจ่ายน้ำลงในอ่างเก็บน้ำของเขื่อนบ้านพลวง
คุณสมบัติ > ถังระบายความดัน

เขื่อนทุ่งเพล มีถังระบายความดัน (Surge Tank) แบบคอนกรีตเสริมเหล็ก มีระดับยอดของถัง 276  ม.รทก. ระดับความสูงของถัง 36 เมตร ตัวถังมีเส้นผ่าศูนย์กลาง 4 เมตร
คุณสมบัติ > ท่อส่งน้ำรับแรงดัน

เขื่อทุ่งเพล ท่อส่งน้ำรับแรงดัน (Penstock) แบบท่อเหล็กฝังดิน มีปริมาณน้ำออกแบบ (Design Discharge) ปริมาณ 6 ลูกบาศก์เมตรต่อวินาที เส้นผ่าศูนย์กลางท่อ 1.50 เมตร ความยาว 1,100 เมตร
คุณสมบัติ > ทางท้ายน้ำ

เขื่อนทุ่งเพล ประกอบด้วยทางท้ายน้ำออกจากโรงไฟฟ้าไปยังเขื่อนบ้านพลวงในรูปแบบคลองเปิด ความกว้างที่ฐานขนาด 5 เมตร ความลาดชันด้านข้าง 1.5:1 ความยาว 125 เมตร
การผลิตไฟฟ้า

โรงไฟฟ้าพลังน้ำคลองทุ่งเพล เป็นส่วนหนึ่งของโครงการไฟฟ้าพลังน้ำคลองทุ่งเพล ตั้งอยู่บริเวณเหนือขอบส่วนอ่างเก็บน้ำของเขื่อนบ้านพลวง ปัจจุบันมีการเซ็นสัญญาผลิตกระแสไฟฟ้าจ่ายให้กับการไฟฟ้าฝ่ายผลิตแห่งประเทศไทยในประเภทของ ผู้ผลิตเอกชนขนาดเล็ก (SPP) กำลังผลิตตามสัญญาคือ 9.80 เมกะวัตต์ (4,900 กิโลวัตต์) โดยมีรายละเอียดโครงสร้างการผลิตไฟฟ้าดังนี้
การผลิตไฟฟ้า > อาคารโรงไฟฟ้า

เขื่อนทุ่งเพล มีตัวอาคารโรงไฟฟ้าแบบคอนกรีตเสริมเหล็ก ขนาดกว้าง 13 เมตร ยาว 30 เมตร ระดับพื้นของโรงไฟฟ้าอยู่ที่ความสูง 73.50 ม.รทก.
การผลิตไฟฟ้า > เครื่องกังหันน้ำ

เขื่อนทุ่งเพล ประกอบไปด้วยเครื่องกังหันน้ำ (Turbine) ชนิดกังหันน้ำฟรานซิสเพลาแนวนอน (Horizontal Shaft Francis) จำนวน 2 ชุด กำลัง 4,900 กิโลวัตต์ต่อชุด แต่ละชุดมีปริมาณน้ำออกแบบ (Design Discharge) 3 ลูกบาศก์เมตรต่อวินาที ความดันน้ำปกติ 190 เมตร จำนวน 1,000 รอบต่อนาที กำลังผลิตรวม 9,800 กิโลวัตต์
การผลิตไฟฟ้า > สายส่งไฟฟ้าแรงสูง

เขื่อนทุ่งเพล ประกอบด้วยสายส่งไฟฟ้าแรงสูง (Transmission Line) ระยะทาง 10 กิโลเมตร ขนาดของสายส่ง 120 ตารางมิลลิเมตร แรงดัน 115 กิโลโวลต์ ใช้เสาส่งแบบเสาเหล็ก
การท่องเที่ยว

เขื่อนทุ่งเพลตั้งอยู่ในพื้นที่รอยต่อระหว่างอุทยานแห่งชาติเขาคิชฌกูฏ และเขตรักษาพันธุ์สัตว์ป่าเขาสอยดาว ทำให้มีวิวทิวทัศน์และธรรมชาติที่สมบูรณ์สวยงาม การเข้าไปเยี่ยมชมจะต้องเข้าไปผ่านทางหน่วยพิทักษ์อุทยานแห่งชาติเขาคิชฌกูฏ ซึ่งตัวเขื่อนไม่ได้เปิดให้เข้าไปเยี่ยมชมสาธารณะ มีการเปิดให้เข้าถึงบางโอกาสเนื่องจากจำนวนเจ้าหน้าที่ที่ไม่เพียงพอในการดูแลความปลอดภัยนักท่องเที่ยวทั้งในส่วนของเขื่อน และน้ำตกเขาบรรจบส่วนที่อยู่เหนือจากเขื่อนขึ้นไป นักท่องเที่ยวจึงนิยมมาท่องเที่ยวและกางเต็นท์ในบริเวณน้ำตกเขาบรรจบช่วงที่ทำการหน่วยพิทักษ์อุทยานฯ และเข้าพักตามโฮมสเตย์ตลอดแนวคลองทุ่งเพล ที่เขื่อนทุ่งเพลจ่ายน้ำลงมา
จุดที่นักท่องเที่ยวนิยมเดินทางผ่านอีกแห่งคือถังระบายความดัน หรือปล่องอากาศของอุโมงค์ทางชักน้ำจากเขื่อนทุ่งเพลไปสู่โรงไฟฟ้าพลังน้ำคลองทุ่งเพล เนื่องจากอยู่ในบริเวณจุดเริ่มต้นของเส้นทางเดินเท้าขึ้นไปนมัสการพระบาทพลวง ในช่วงงานประเพณีนมัสการรอยพระพุทธบาทเขาคิชฌกูฏ (พระบาทพลวง) ซึ่งเป็นเส้นทางเก่าแก่ มีการใช้งานจากชาวบ้านในท้องถิ่นหลายรอยปี
ดูเพิ่ม

เขื่อนบ้านพลวง หรือเขื่อนล่าง ในโครงการไฟฟ้าพลังน้ำคลองทุ่งเพล
เขื่อนบ้านพลวงตั้งอยู่ในบริเวณรอยต่อของอุทยานแห่งชาติเขาคิชฌกูฏ (ในภาพ) และเขตรักษาพันธุ์สัตว์ป่าเขาสอยดาว
วงษ์คำเหลา เดอะซีรีส์

สำหรับภาพยนตร์ ดูที่ วงษ์คำเหลา
| วงษ์คำเหลา เดอะซีรีส์ |
| --- | --- |
เป็นที่รู้จักกันในชื่อ: วงษ์คำเหลา เดอะซีรีส์ 2 วงษ์คำเหลา คฤหาสน์เพี้ยน
ประเภท: ซิตคอม
สร้างโดย: บั้งไฟ สตูดิโอ
พัฒนาโดย: เวิร์คพอยท์ เอ็นเทอร์เทนเมนท์ บั้งไฟ สตูดิโอ
บทโดย: สมุทร น่วมเศรษฐี สิริวัฒน์ บุญญกาญจน์ ศิณัฐ กมุกะมกุล วิมลรัตน์ สระแก้ว
กำกับโดย: เพ็ชรทาย วงษ์คำเหลา สมุทร น่วมเศรษฐี
แสดงนำ: หม่ำ จ๊กมก สหรัถ สังคปรีชา ภัทรศยา เครือสุวรรณศิริ เดือนเต็ม สาลิตุล ตุ๊กกี้ ชิงร้อยชิงล้าน หรินทร์ สุธรรมจรัส สายสิน วงษ์คำเหลา เกรียงศักดิ์ เหรียญทอง ส้มเช้ง สามช่า
ผู้ประพันธ์ดนตรีแก่นเรื่อง: จักรพัฒน์ เอี่ยมหนุน กราว
ดนตรีแก่นเรื่องเปิด: ปี 1 : นางฟ้ายังอาย   (ต้นฉบับร้องโดย สายัณห์ สัญญา)   ขับร้องโดย หม่ำ จ๊กมก และ กอล์ฟ ฟักกลิ้งฮีโร่   ปี 2 : ไม่ได้แอ้มฉันหรอก   (ต้นฉบับร้องโดย ปอยฝ้าย มาลัยพร)   ขับร้องโดย หม่ำ จ๊กมก และ กอล์ฟ ฟักกลิ้งฮีโร่   ปี 3 : ขับร้องโดย กอล์ฟ ฟักกลิ้งฮีโร่
ประเทศแหล่งกำเนิด: ไทย
ภาษาต้นฉบับ: ไทย
จำนวนฤดูกาล: 3
จำนวนตอน: 157 ตอน+ตอนพิเศษ 9 ตอน
การผลิต
ผู้อำนวยการผลิต: พาณิชย์ สดสี มาลี ปานพชร ครรชิต ควะชาติ
ผู้อำนวยการสร้าง: เพ็ชรทาย วงษ์คำเหลา
สถานที่ถ่ายทำ: เวิร์คพอยท์ สตูดิโอ
ออกอากาศ
เครือข่าย: สถานีโทรทัศน์โมเดิร์นไนน์
ออกอากาศ: 17 เมษายน ค.ศ. 2010 (2010-04-17) – 20 กรกฎาคม ค.ศ. 2013 (2013-07-20)
วงษ์คำเหลา เดอะซีรีส์ เป็นละครซิตคอมที่ผลิตโดยบริษัท บั้งไฟสตูดิโอ จำกัด ในเครือเวิร์คพอยท์ เอ็นเทอร์เทนเมนท์ ออกอากาศทางสถานีโทรทัศน์โมเดิร์นไนน์ ทุกวันเสาร์เวลา 14.05 - 15.00 น. ต่อมาเมื่อวันที่ 5 มกราคม พ.ศ. 2556 ได้ย้ายเวลาเป็น เวลา 15.05 - 16.00 น. ออกอากาศครั้งแรกเมื่อวันที่ 17 เมษายน พ.ศ. 2553 จนถึงวันที่ 20 กรกฎาคม พ.ศ. 2556
ทั้งนี้มีการเปลี่ยนชื่อเรื่องตั้งแต่ วงษ์คำเหลา เดอะซีรีส์ 2 และ วงษ์คำเหลา คฤหาสน์เพี้ยน นอกจากนี้ยังได้มี ซิทคอมซีรีส์พิเศษ วงษ์คำเหลาเดอะซีรีส์ สเปเชี่ยลโปรเจกต์ ในชื่อเรื่อง สุภาพบุรุษวงษ์คำเหลา รายละเอียดอยู่ในบทความส่วนนี้
ภาพรวม

วงษ์คำเหลา เดอะซีรีส์ เป็นผลงานที่นำองค์ประกอบของภาพยนตร์เรื่องวงษ์คำเหลามาเป็นละครซิตคอมจบในตอน โดยนำ เพ็ชรทาย วงษ์คำเหลา กลับมารับบทเดิมอีกครั้ง พร้อมทั้งเป็นผู้อำนวยการสร้าง ของเรื่อง
ทั้งนี้ได้มีการปรับรายละเอียดของตัวละครจากภาพยนตร์รวมทั้งมีการตัดตัวละครและเปลี่ยนชื่อตัวละคร โดยตัวละครอย่าง หญิงใหญ่พลอยวรินทร์ ไม่ได้ปรากฏในฉบับละครซิตคอม ในขณะที่ ท่านปู่พรจรัส, ท่านชายเป้า, ผักบุ้ง และ นายเขื่อง ได้มีการเปลี่ยนชื่อตัวละคร โดยท่านปู่พรจรัส เปลี่ยนเป็น ท่านปู่พร้อมพจน์, ท่านชายเป้า เปลี่ยนเป็น ท่านชายสังข์, นายเถียร เปลี่ยนเป็น ตาหวาน และ นายเขื่อง เปลี่ยนเป็น สายสิน